Genesis nono . Thus may ye seen that the gilt disserveth thraldom, but nat nature. As wel may the cherl be saved as the lord. The same deeth that taketh the cherl, swich deeth taketh the lord. Wherfore I rede, do right so with the cherl, as thou woldest that thy lord dide with thee, if thou were in his plit.
Every synful man is a cherl to synne.
I rede thee, certes , that thou, lord, werke in swich wise with thy cherles that they rather love thee than drede. And forther over, understoond wel that thise conquerours or tirauntz maken ful ofte thralles of hem that been born of as roial blood as been they that hem conqueren. This name of thraldom was nevere erst kowth, til that noe seyde that his sone canaan sholde be thral to his bretheren for his synne . For soothly , whan the wolf hath ful his wombe, he styntheth to strangle sheep. But certes , sith the time of grace cam, God ordeyned that som folk sholde be moore heigh in estaat and in degree, and som folk moore lough , and that everich sholde be served in his estaat and in his degree.